Сёлетняй вясной сіламі механізаванага атрада прадпрыемства даўгунец плануецца пасеяць на плошчы 2,6 тысячы гектараў. Улічваючы ўрокі мінулага года, калі засушлівае лета не дало магчымасці атрымаць неабходныя аб’ёмы трасты, пасевы пашыраюцца на тры сотні гектараў. Прычым каля 400 гектараў ільну будзе пасеяна на тэрыторыі Бярозаўскага, Кобрынскага і Драгічынскага раёнаў.